مونس الٰہی

چودھریمونس الٰہی (; پیدائش 12 اپریل 1976) پاکستانی سیاست دان جو اکتوبر 2018 سے پاکستان کی قومی اسمبلی کے رکن ہیں۔
وہ سابق وزیر اعظم پاکستان، سابق وزیر اعلیٰ پنجاب اور سابقہ نائب وزیراعظم چودھریپرویز الہی کے بڑے بیٹے اور سابق وزیر اعظم چودھری شجاعت حسین کے بھتیجے اور چودھری ظہور الٰہی کے پوتے ہیں-
وہ 13 جولائی 2021 سے 10 اپریل 2022 تک آبی وسائل (پاکستان) کے وزیر رہے جب عمران خان کے خلاف تحریک عدم اعتماد کامیاب ہوئی۔ اس سے قبل وہ 2008 سے مئی 2018 تک پنجاب کی صوبائی اسمبلی کے رکن رہے۔

ابتدائی زندگی اور تعلیم 
چودھریمونس الٰہی 12 اپریل 1976  کو لاہور، پاکستان میں چودھریپرویز الٰہی کے ہاں پیدا ہوئے۔  انہوں نے 1999  میں یونیورسٹی آف پنسلوانیا کے وارٹن اسکول سے بی بی اے کی ڈگری حاصل کی۔  تعلیم مکمل کرنے کے بعد وہ پاکستان واپس آ گئے اور اپنے خاندانی کاروبار میں شامل ہو گئے۔

سیاسی دور 

مونس الٰہی نے 2008 کے پاکستانی عام انتخابات میں دو حلقوں (لاہور اور گجرات) سے پاکستان مسلم لیگ (ق) (پی ایم ایل (ق)) کے امیدوار کے طور پر پنجاب کی صوبائی اسمبلی کے لیے حصہ لیا۔ انہوں نے گجرات کے حلقے سے کامیابی حاصل کی لیکن لاہور کے حلقے میں وہ ناکام رہے  جہاں وہ پاکستان مسلم لیگ (ن) کے امیدوار سے ہار گئے۔  انہوں نے 2008–2013 کی مدت کے لیے پنجاب اسمبلی میں درج ذیل قائمہ کمیٹیوں کے رکن کی حیثیت سے خدمات انجام دیں۔

 قائمہ کمیٹی برائے تجارت اور سرمایہ کاری

مونس نے 2013 کے پاکستانی عام انتخابات میں دو حلقوں (منڈی بہاؤالدین اور گجرات) سے مسلم لیگ (ق) کے امیدوار کے طور پر پنجاب کی صوبائی اسمبلی کے لیے حصہ لیا اور دونوں میں کامیاب ہوئے۔ انہوں نے گجرات میں اپنی آبائی نشست برقرار رکھنے کے لیے منڈی بہاؤالدین کی نشست خالی کی۔ 

وہ کالاباغ ڈیم منصوبے کے زبردست حامی رہے ہیں۔  مونس الٰہی موسمیاتی تبدیلیوں اور ماحولیاتی انحطاط کے خلاف کارروائی کے لیے بھی ایک واضح وکیل ہیں۔ الٰہی نے حال ہی میں حکومت پاکستان پر زور دیا ہے کہ نئے قومی نصاب میں ماحولیاتی تعلیم کو ترجیحی مضمون کے طور پر شامل کیا جائے۔  دسمبر 2019 میں، الٰہی نے اپنی پارٹی کی پہلی ماحولیاتی پالیسی کا اعلان کیا۔ 

ستمبر 2018 میں، انہیں حلقہ NA-69 (گجرات-II) سے ضمنی انتخاب لڑنے کے لیے PML-Q کا ٹکٹ دیا گیا تھا۔ 

وہ 14 اکتوبر 2018 کو ہونے والے ضمنی انتخاب میں حلقہ NA-69 (گجرات-II) سے مسلم لیگ (ق) کے امیدوار کے طور پر پاکستان کی قومی اسمبلی کے لیے منتخب ہوئے تھے۔ 

وہ 2018–2023 کی مدت کے لیے قومی اسمبلی میں درج ذیل قائمہ کمیٹیوں کے رکن کے طور پر خدمات انجام دے رہے ہیں:

 قائمہ کمیٹی برائے پارلیمانی امور
 قائمہ کمیٹی برائے نجکاری
 قائمہ کمیٹی برائے آبی وسائل

2018 کے پاکستانی عام انتخابات کے بعد، پاکستان مسلم لیگ (ق) نے ایک معاہدے کے تحت پی ٹی آئی کی زیر قیادت مخلوط حکومت میں شمولیت اختیار کی تھی۔  2019 میں، دونوں اتحادی شراکت داروں کے درمیان میں اختلافات اس وقت سامنے آئے جب PMLQ نے معاہدے کی شرائط پر عمل درآمد میں تاخیر کی شکایت کی۔  اختلافات کو دور کرنے کے لیے الٰہی نے وزیراعظم عمران خان سے ملاقات کی۔ اس ملاقات میں وزیراعظم نے الٰہی سے وزیراعلیٰ پنجاب سردار عثمان بزدار کو پی ایم ایل کیو کی حمایت جاری رکھنے کے لیے کہا۔  بعد ازاں ایک ٹی وی ٹاک شو کے دوران میں الٰہی نے پی ٹی آئی-ق کے اتحاد میں تقسیم ہونے کی افواہوں کی تردید کی۔  تاہم اتحادی جماعتوں کے درمیان میں تعطل برقرار ہے۔ 

10 فروری 2020 کو پاکستان تحریک انصاف اور پاکستان مسلم لیگ (ق) کے رہنماؤں نے مسائل کے حل کے لیے ملاقات کی۔ بعد ازاں مونس الٰہی نے ٹویٹ کیا کہ پی ایم ایل کیو اور پی ٹی آئی اتحاد جاری رہے گا۔ اور 13 جولائی کو وزیراعظم عمران خان نے مونس کو وفاقی وزیر برائے آبی وسائل بنا دیا ہے۔ 

23 جولائی 2022 کو اپنے والد کے بہ طور وزیر اعلیٰ پنجاب منتخب ہونے میں ناکامی کا اعتراف کیا۔ اور ایک نئۓ بحران کا شکار ہوئے۔

وفاقی وزیر برائے آبی وسائل 
19 جولائی 2021 کو مونس الٰہی نے وفاقی وزیر برائے آبی وسائل کے عہدے کا حلف اٹھایا۔  صدر مملکت عارف علوی نے ان سے حلف لیا۔

این آئی سی ایل کرپشن سکینڈل 
2010 میں، الٰہی پر اپنے والد کے وزیر اعلیٰ پنجاب کے دور میں این آئی سی ایل سکینڈل  میں 320 ملین روپے کی کرپشن کا الزام تھا۔  الٰہی نے اپنے اوپر لگائے گئے الزامات کی تردید کی۔  تحقیقاتی کمیٹی کے سامنے پیش نہ ہونے پر انہيں اشتہاری مجرم قرار دیا گیا  اور اس کے نتیجے میں انہيں گرفتار کر کے جیل بھیج دیا گیا۔  بعد میں 2011 میں غیر حتمی شواہد کی بنا پر بری کر دیا گیا اور 2012 میں اس حوالے سے تمام الزامات کو خارج کر دیا گیا۔  احتساب عدالت نے 2 جنوری 2020 کو یہ مشاہدہ کیا کہ استغاثہ این آئی سی ایل اسکینڈل میں تمام دیگر ملزمان کو بری کرنے کے ثبوت کو ریکارڈ پر لانے میں ناکام رہا۔ 

ایک رپورٹ میں کہا گیا ہے کہ الٰہی نے 2007 میں اپنے اثاثوں کی مالیت 0.5 ملین روپے سے زیادہ نہیں بتائی تھی۔ تاہم، 2009 میں، ان کے پاس 700 ملین روپے سے زائد کے اثاثے تھے۔ 

2016 میں ان کا نام پانامہ پیپرز میں پاکستان سے باہر آف شور بینک اکاؤنٹس رکھنے پر آیا تھا۔  تاہم ان کے والد نے دعویٰ کیا کہ مونس کا آف شور اکاؤنٹس سے کوئی تعلق نہیں تھا۔  2017 میں، قومی احتساب بیورو نے الٰہی کی دولت کی نئی تحقیقات شروع کیں۔ 

جنوری 2021 میں قومی احتساب بیورو نے لاہور ہائی کورٹ کو بتایا کہ ایم این اے مونس الٰہی اور ان کے خاندان کے افراد کے خلاف زیر التوا انکوائریاں عدم ثبوت کی بنا پر ختم کر دی گئی ہیں۔

بیرونی ربط

مزید مطالعہ 
 چودھری ظہور الٰہی
 چودھری شجاعت حسین
 چودھری پرویز الٰہی
 چودھری وجاحت حسین
 چودھری شفاعت حسین
 پنڈورا دستاویزات

حوالہ جات 

پاکستانی زیر حراست اور قیدی شخصیات
پاکستان مسلم لیگ (ق) کے ارکان صوبائی اسمبلی (پنجاب)
پاناما دستاویزات میں مذکور شخصیات
وارٹن اسکول آف یونیورسٹی آف پنسلوانیا کے فضلا
پنجاب ارکان صوبائی اسمبلی 2013ء تا 2018ء
پنجاب ارکان صوبائی اسمبلی 2008ء تا 2013ء
پاکستانی ارکان قومی اسمبلی 2018ء تا 2023ء
پاکستان مسلم لیگ (ق) کے اراکین قومی اسمبلی
گجرات، پاکستان کے سیاست دان
پنجابی شخصیات
چودھری خاندان
1976ء کی پیدائشیں
بقید حیات شخصیات
Short description is different from Wikidata